PRIOPĆENJE ZA MEDIJE

*Lifestyle Wellness Weekendom u Hotelu Bellevue obilježen Globalni dan wellnessa*

Mali Lošinj, Hrvatska, 15. lipnja 2021. – **Lošinjski Hotel Bellevue je ovog vikenda još jednom opravdao titulu C*roatia's Best Hotel Spa 2020,* koju dodjeljuje World Spa Awards. Povodom Globalnog dana wellnesa organiziran je bogat program u okviru *Lifestyle Wellnes Weekenda, u sklopu kojega su priređeni brojni ekskluzivni programi na čarobnim točkama otoka Lošinja.***

Uz cocktail dobrodošlice iz Bellevue spa destilerije, **korporativna spa i wellness direktorica brenda LH&V, Melissa Mettler** predstavila je male tajne velikih majstora wellnessa, nakon čega je krenuo jedinstveni noćni izlet, uz veslanje na SUPovima i uz večernju ljekovitu meditaciju.

*Rise and Shine Yoga* održana je uz najspektakularniji pogled na otoku, na brdu Sveti Ivan, nakon čega je uslijedio niz pomno pripremljenih sadržaja, od vježbi disanja, do SUP Yoge i edukacije o prehrani za dugovječnost. Dušu i tijelo moglo se okrijepiti u Kure Bazaar Mani-Pedi Champagne Baru, kao i na tematskoj večeri *Under the Sea.* Nakon sadržajnog i aktivnog dana, gosti su se nakon večere mogli opustiti uz večernju ljekovitu meditaciju zvukom, koja može sniziti krvni tlak, poboljšati san i umiriti um, a Hotel Bellevue pritom nudi opuštajuće iskustvo uz tibetanske pjevajuće zdjele, u okruženju toplih jantarnih boja kamena onyx.

Jednako uzbudljivo i aktivno je bilo i završno jutro, kada se pod vodstvom stručnog trenera iz Hotela Bellevue i u prekrasnom okruženju uz kristalno čisto more uvale Čikat, moglo naučiti osnovne tehnike *Free Running* trčanja. Za razgibavanje zglobova, uravnoteženje hormona te jačanje mišića i tetiva, pripremljene su „Vježbe 5 Tibetanaca“, poznate i kao „izvor mladosti“.

Za više informacija, molimo kontaktirajte: Renata Potočnik, 091 604 0050, [renata.potocnik@mpr.hr](file://C:\Users\renatap\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\72P3PXT1\renata.potocnik@mpr.hr); Marko Ćustić 091 345 99 81 [marko.custic@mpr.hr](mailto:marko.custic@mpr.hr); [publicrelations@losinj-hotels.com](file://C:\Users\renatap\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\Content.Outlook\72P3PXT1\publicrelations@losinj-hotels.com)